የታንዛንያ ካቢኔ የናይል ስምምነትን አጸደቀ
በታንዛንያ ፕሬዚዳንት ጽህፈት ቤት ከፍተኛ ባለስልጣን የሆኑት ፕሮፌሰር ማርክ ምዋንዶስያ የናይል ወንዝ የጋራ ማዕቀፍ ስምምነቱ በሚቀጥለው ወር በሀገሪቱ ፓራላማ ይጸድቃል ሲሉ  አስታውቀዋል፡፡የስምምነቱ መጽደቅ የናይል ተፋሰስ ስምምነትን ወደ ኮሚሽንነት በማሳደግ የናይል ውሃ ፍትሃዊ ክፍፍል እንዲኖር ያደርጋልም ብለዋል፡፡የሀገራቸውን አቋም በኬንያ በተጀመረው የናይል ተፋሰስ ልማት ፎረም ላይ መቅረቡን ፕሮፌሰሩ ተናግረዋል፡፡የናይል የትብብር ማዕቀፍ ስምምነት በስድስት ሀገራት ከተፈረመ የሚጸድቅ ቢሆንም ቁጥሩ ወደ ስምንት ሊያድግ እንደሚችል  ፕሮፌሰር ማርክ አስታውቀዋል፡፡የታንዛንያ ውጭ ጉዳይና ዓለም አቀፍ ትብብር ሚንስትር በርናርድ ካሚሊየስ ባለፈው ዓመት የኢንቴቤ ስምምነት የግብጽን የውሃ ፍላጎት ከግምት ያስገባ መሆን አለበት ማለታቸው ይታወሳል፡፡የኢንቴቤ ስምምነት በመባል የሚታወቀውን የናይል የትብብር ማዕቀፍ ስምምነት በአብዛኛው የተፋሰሱ ሀገራት መፈረሙ ይታወሳል፡፡ (ኢብኮ)